Նատալյա Օսիպովա

Նատալյա Օսիպովա (մայիսի 18, 1986(1986-05-18), Մոսկվա, ԽՍՀՄ), ռուս բալետի պարուհի, Լոնդոնի Թագավորական բալետի պրիմա-պարուհի։ 2010-2011 թվականներին Բոլշոյ թատրոնի  և Պերմի օպերայի և բալետի թատրոնի պրիմա-պարուհի։


== Կենսագրություն ==
Նատալյա Օսիպովան հինգ տարեկանից զբաղվել է սպորտաային մարմնամարզությամբ։ 1993 թվականին վնասվածք ստանալուց հետո ստիպված դադարեցրել է սպորտով զբաղվելը, և մարզիչների խորհրդով գնացել բալետի։ Օսիպովան սովորել է Մոսկվայի խորեոգրաֆիայի պետական ակադեմիայում՝ ռեկտոր Մարինա Լեոնովայի դասարանում։ 2004 թվականին ավարտելուց հետո միացել է Բոլշոյ թատրոնի բալետային թատերախմբին՝ առաջին անգամ ելույթ ունենալով 2004 թվականի սեպտեմբերի 24-ին։ 2008 թվականի հոկտեմբերի 18-ից` առաջատար մենապարող է, 2010 թվականի մայիսի 1-ից` Բոլշոյ թատրոնի պրիմա-պարուհի։ ԽՍՀՄ ժողովրդական արտիստուհի Մարինա Կոնդրատևայի սանն է։
2007 թվականին  Բոլշոյի թատրոնի Լոնդոնյան շրջագայության ընթացքում, Քովենթ Գարդեն թատրոնի բեմում պարուհին ջերմ ընդունելության արժանացավ բրիտանական հանրության կողմից  և Critics' Circle National Dance Awards-ի կողմից արժանացավ Բրիտանական ազգային մրցանակի՝ «լավագույն դասական բալետի պարուհի» անվանակարգում։
2009 թվականին Նինա Անանիաշվիլիի առաջարկով նա դարձավ Ամերիկյան բալետի թատրոնի (Նյու Յորք) հրավիրյալ բալետի պարուհի՝ Նյու Յորքի Մետրոպոլիտեն օպերայի բեմում գլխավոր դերեր պարելով «Ժիզել» և «Սիլֆիդա» բալետներում։ 2010 թվականին նա կրկին պարեց Մետրոպոլիտեն օպերայի բեմում, այս անգամ Կիտրիի դերում՝ «Դոն Կիխոտ», Ջուլիետի դերում՝ «Ռոմեո և Ջուլիետ»  և Ավրորոյի դերում՝ Չայկովսկու «Քնած գեղեցկուհի» բալետներում։
2010 թվականին հանդես եկավ Գրանդ օպերայում պարելով Կլարա՝ «Մարդուկ-Ջարդուկը», պարուհի՝ «Պետրուշկա», Լա Սկալայում՝ Կիտրի՝ «Դոն Կիխոտ» և Լոնդոնի Թագավորական թատրոնում՝ Մեդորա՝ «Կորսար» բալետներում։
2011 թվականին Բավարիայի պետական ​​օպերայի բեմում հանդես եկավ Կատարինայի դերով «Անսանձ կնոջ սանձահարումը» բալետում։
2011 թվականի դեկտեմբերի 1-ից Միխայլովսկի թատրոնի պրիմա-պարուհի է։
2012 թվականի դեկտեմբերից Լոնդոնի Թագավորական բալետի հրավիրյալ մենապարող է եղել, Կառլոս Ակոստայի հետ պարելով «Կարապի լիճ» բալետում։ Նույն թվականի հոկտեմբերին, միակը որպես հրավիրյալ պարուհի, Թագավորական բալետի թատերախմբի հետ մասնակցել է Եղիսաբեթ II թագուհու ադամանդյա տարեդարձին նվիրված գալա համերգին։
Ամերիկյան բալետի թատրոնի պրիմա-պարուհի է։
2013 թվականի ապրիլին Նատալյա Օսիպովան մշտական պայմանագիր կնքեց Լոնդոնի Թագավորական բալետի հետ։


== Խաղացանկ ==


=== Բոլշոյ թատրոն ===
Մենապարուհի - «Ժիզել», Ադան
Նենսի - «Սիլֆիդա», Լեվենսկոլդ,
Տասնմեկերորդ վալս - «Շոպենիանա», Շոպեն
Իսպանական տիկնիկ - «Մարդուկ-Ջարդուկը», Չայկովսկի
Մանանեխի հատիկ - «Ամռան գիշերվա երազ», Մենդելսոն
Իսպանացի հարսնացու - «Կարապի լիճ», Չայկովսկի
Մենապարուհի - «Պասսակալիա», Վեբերն
Մեքենագրուհի - «Բոլտ», Շոստակովիչ
Դրիադա-I վարիացիա - «Դոն Կիխոտ», Մինկուս
Ավրորա - «Քնած գեղեցկուհի» Չայկովսկի
Թեթևամտություն - «Նախախնամություն», Չայկովսկի
Կանկանի մենապարուհի, «Փարիզյան զվարճանք», Օֆենբախ
Կիտրի - «Դոն Կիխոտ», Մինկուս
III գործողության մենապարուհի - «Դո Մաժոր սիմֆոնիա», Բիզե
II վարիացիա, «Բայադերկա», Մինկուս
Մենապարուհի, «Թղթախաղ», Ստրավինսկի
Աշնան մենապարուհի, «Մոխրոտը», Պրոկոֆև
Ռամզեա, Ասպիչիա, «Փարավոնի աղջիկը» Պունի
Մանկա Ֆարտ, «Բոլտ», Շոստակովիչ
Համզատի, «Բայադերկա», Մինկուս
Մենապարուհի, «Սերենադա», Չայկովսկի
Մենապարուհի, «վերևի սենյակում», Գլաս
Դասական պարուհի, «Լուսավոր առվակ», Շոստակովիչ
Մենապարուհի«Միջին դուետ» - Խանոն
Մենապարուհի, «Մենահամերգ», Գլազունով, Լյադով, Ռուբինշտեյն, Շոստակովիչ
Օդալիսկա, «Կորսար», Ադան
Ժիզել, «Ժիզել», Ադան
Սիլֆիդա, «Սիլֆիդա», Լեվենսկոլդ
Մեդորա, «Կորսար», Ադան
Ժաննա, «Փարիզյան կրակներ», Ասաֆյեվ
կարմիր զույգ, «Ռուսական եղանակներ», Դեսյատնիկով
Վարիացիա, - «Պակիտա», Դելդեվեզ, Մինկուս
Սվանիլդա, «Կոպելիա», Դելիբ
Նիկիա, «Բայադերկա», Մինկուս
Էսմերալդա - «Էսմերալդա», Պունի
Մենապարուհի, «Սուտակներ», Ստրավինսկի
Պա դե դե, «Հերման Շմերման», Վիլեմս
Կորալի, «Կորսված պատրանք», Դեսյատնիկով։


=== Միխայլովսկի թատրոն ===
2011 — Ավրորա - «Քնած գեղեցկուհի», Չայկովսկի
2012 — Ջուլիետ, «Ռոմեո և Ջուլիետ», Պրոկոֆև
2012 — Լաուրենսիա, «Լաուրենսիա», Կրեյն
2012 — Նիկիա, «Բայադերկա», Մինկուս
2012 — Կիտրի - «Դոն Կիխոտ», Մինկուս
2012 — Օդետա-Օդիլիա, «Կարապի լիճ», Չայկովսկի


=== Թագավորական բալետի թատրոն ===
2016 — Մենապարուհի - «Ռապսեդիա», Պագանինի
2016 — Վիրժինի Գոտրո - «Strapless», Ուիլդոն։


=== Այլ թատրոններ ===
Կլարա - «Մարդուկ-Ջարդուկը», Չայկովսկի, Փարիզի ազգային օպերա
Ավրորա - «Քնած գեղեցկուհի» Չայկովսկի, Ամերիկյան բալետի թատրոն
Ջուլիետ, «Ռոմեո և Ջուլիետ», Պրոկոֆև, Ամերիկյան բալետի թատրոն
Կարմեն, «Կարմեն-սյուիտ», Բիզե, Մարինյան թատրոն
Էսմերալդա - «Էսմերալդա», Պունի, Լա Սկալա
Կիտրի - «Դոն Կիխոտ», Մինկուս, Լա Սկալա
Մենապարուհի «Ուրիշ պարեր», Շոպեն, Մոսկվայի Ստանիսլավսկու և Նեմիրովիչ-Դանչենկոյի անվան երաժշտական թատրոն
Մարի - «Մարդուկ-Ջարդուկը», Չայկովսկի, Նովոսիբիրսկի օպերայի և բալետի թատրոն
Էգինա' - «Սպարտակ», Խաչատրյան, Բավարիայի պետական բալետ
Կատարինա - «Անսանձ կնոջ սանձահարումը», Սկարլատի, Բավարիայի պետական բալետ
Ջուլիետ, «Ռոմեո և Ջուլիետ», Պրոկոֆև, Պերմի օպերայի և բալետի թատրոն
Մարի - «Մարդուկ-Ջարդուկը», Չայկովսկի, Պերմի օպերայի և բալետի թատրոն
Հրե թռչուն, «Հրե թռչուն» Ստրավինսկի, Պերմի օպերայի և բալետի թատրոն
Մեհմենե Բանու, «Լեգենդ սիրո մասին» Մելիքով, Մարինյան թատրոն


== Մրցանակներ և կոչումներ ==
2003 — Գրան Պրի - «Prix de Luxembourg» բալետի միջազգային մրցույթ։
2005 — III մրցանակ - Մոսկվայում բալետի արտիստների և խորեոգրաֆների միջազգային մրցույթ։
2007 — «Բալետ» «Պարի ոգի» ամսագրի մրցանակ «Ծագող աստղ» անվանակարգում։
2007 — «Ballettanz» գերմանական ամսագրի «Տարվա պարուհի» մրցանակ, որը շնորհվել է եվրոպական 17 երկրների 40 բալետի մեկնաբանների հարցման արդյունքում։
2008 — «Լավագույն բալետի պարուհի» մրցանակ «Դասական պար» անվանակարգում - Բրիտանական ազգային մրցանակ (National Dance Awards Critics' Circle)։
2008 — «Ոսկե դիմակ» մրցանակ «Վերևի սենյակում» բալետում ելույթի համար։
2008 — Լեոնիդ Մյասինի մրցանակ (Պոզիտանո, Իտալիա), «Տաղանդի կարևորության համար» անվանակարգում։
2009 — «Ոսկե դիմակ» մրցանակ — լավագույն դուետ (Վյաչեսլավ Լոպատինի հետ) «Սիֆիլդա» բալետում ելույթի համար։
2009 — «Benois de la dance» խորեոգրաֆների միջազգային ասոցիացիայի մրցանակ Սիֆիլդա - «Սիֆիլդա», Ժիզել - «Ժիզել», Մեդորա - «Կորսար» և Ժաննա - «Փարիզյան կրակներ» բալետներում ելույթների համար։
2010 — «Dance Open» բալետի միջազգային մրցանակ «Միսս վիրտուոզություն» անվանակարգում։
2011 — «Լավագույն բալետի պարուհի» մրցանակ «Դասական պար» անվանակարգում - Բրիտանական ազգային մրցանակ (National Dance Awards Critics' Circle)։
2011 — Գրան Պրի «Dance Open» բալետի միջազգային մրցանակ։


== Ծանոթագրություններ ==